Ke ne ke tlogetse tiro ya go nna modiragatsi gotlhelele, ka jalo nna le mmè re ne ra tshwanela gore re kgotsofalele botshelo jwa maemo a a kwa tlase. Ka yone nako eo, ke ne ka tlhama dipina tse ke neng ke di opela go dira alebamo ya me ya bonè mme e nngwe ya dipina tseno e ne e le tse di buang ka ditumelo tsa me tse disha. Ke ne ka kwala pina e e buang ka tsholofelo e e nonofileng e ke nang le yone ya gore ke tla boa ke bona rre gape. Ke ne ka re setlhogo sa pina eo ke “Go Kwadilwe ga Twe—Ke Tla Mmona.” Fa ke ne ke e opelela mmè la ntlha, o ne a amega thata. O ne a lemoga gore ke na le tsholofelo ya mmatota. Ke ne ka itumela thata fa ke utlwa a re o batla go ithuta Baebele. Dingwaga di le pedi moragonyana, o ne a kolobediwa mme a nna motlhanka wa ga Jehofa. O sa ntse a tlhoafetse mo bodireding le gompieno.